b'\n_START_ARTICLE_\nPhalenov test\n_START_PARAGRAPH_\nPhalenov test je dijagnosti\xc4\x8dki test za sindrom karpalnog kanala kojeg je otkrio ameri\xc4\x8dki ortoped George S. Phalen. Phalenov test je osjetljiviji od Tinelovog testa u dijagnozi sindroma karpalnog tunela.\n_START_SECTION_\nIzvo\xc4\x91enje\n_START_PARAGRAPH_\nTest se izvodi tako da se od ispitanika zatra\xc5\xbei da dr\xc5\xbei \xc5\xa1ake u fleksiji (priti\xc5\xa1\xc4\x8du\xc4\x87i stra\xc5\xbenje strane \xc5\xa1ake jednu o drugu) izme\xc4\x91u 30 - 60 sekundi. Ovaj manevar povisuje tlak u karpalnom kanalu i pritisne sredi\xc5\xa1nji \xc5\xbeivac (lat. nervus medianus) izme\xc4\x91u popre\xc4\x8dnog karpalnog ligamenta i prednjeg ruba distalnog dijela pal\xc4\x8dane kosti. Kompresija u medijanusa u tom polo\xc5\xbeaju kod sindroma karpalnog tunela izaziva karakteristi\xc4\x8dne simptome (\xc5\xbearenje, mravinjanje ili smanjenje osjeta palca, ka\xc5\xbeiprsta, srednjaka i prstenjaka).\n_START_SECTION_\nObrnuti Phalenov test\n_START_PARAGRAPH_\nTest se izvod tako da ispitanik dr\xc5\xbei \xc5\xa1aku i prste u ekstenziji dvije minute. Obrnuti test znatno vi\xc5\xa1e pove\xc4\x87ava tlak u karpalnom kanalu i to ve\xc4\x87 nakon 10 sekundi. Pozitivan nalaz jednak je kod oba testa.'